KOMISJONI TEATIS EUROOPA PARLAMENDILE (esitatud Euroopa Liidu toimimise lepingu artikli 294 lõike 6 alusel) nõukogu esimese lugemise seisukoha kohta, mis käsitleb Euroopa Parlamendi ja nõukogu otsuse (Gruusiale täiendava makromajandusliku finantsabi andmise kohta) vastuvõtmist /* COM/2012/0219 final - 2010/0390 (COD) */





2010/0390 (COD) KOMISJONI TEATIS EUROOPA PARLAMENDILE (esitatud Euroopa Liidu toimimise lepingu artikli 294 lõike 6 alusel) nõukogu esimese lugemise seisukoha kohta, mis käsitleb Euroopa Parlamendi ja nõukogu otsuse (Gruusiale täiendava makromajandusliku finantsabi andmise kohta) vastuvõtmist 1. Taust Euroopa Parlamendile ja nõukogule ettepaneku edastamise kuupäev (dokument (2010) 804 (lõplik) – 2010/0390 COD): || 13. jaanuar 2011 Euroopa Majandus- ja Sotsiaalkomitee arvamuse kuupäev: || ei kohaldata. Euroopa Parlamendi seisukoha kuupäev, esimene lugemine: || 10. mai 2011 Muudetud ettepaneku edastamise kuupäev: || ei kohaldata. Nõukogu seisukoha vastuvõtmise kuupäev: || 10. mai 2012 2. Komisjoni ettepaneku eesmärk Ettepanek on osa võimalikust panusest, mille andmist EL lubas 2008. aastal toimunud rahvusvahelisel rahastajate konverentsil. Kavandatava makromajandusliku finantsabi eesmärk on: · aidata rahuldada Gruusia välisabivajadust ja eelarve rahastamisvajadust; · toetada eelarve konsolideerimist ja välist stabiliseerimist Rahvusvahelise Valuutafondi programmi raames; · toetada struktuurireforme, mille eesmärk on suurendada jätkusuutlikku majanduskasvu ning muuta riigi rahanduse juhtimist läbipaistvamaks ja tõhusamaks; · hõlbustada ja toetada jõupingutusi, mida Gruusia ametiasutused teevad ELi ja Gruusia vahel sõlmitud Euroopa naabruspoliitika tegevuskava ja idapartnerluse raames võetud meetmete rakendamiseks, et soodustada tihedamat majandus- ja finantsintegratsiooni ELiga, mis on ka kooskõlas kavaga arendada välja kõnealuse kahe osapoole vaheline põhjalik ja laiaulatuslik vabakaubanduspiirkond. 3. Märkused nõukogu seisukoha kohta 3.1. Üldised märkused nõukogu esimese lugemise seisukoha kohta Pärast Gruusia ja Venemaa vahelist konflikti 2008. aasta augustis lubati sama aasta oktoobris Brüsselis toimunud rahvusvahelisel rahastajate konverentsil eraldada Gruusia majanduse elavdamise toetamiseks kuni 500 miljoni euro suurune ELi ulatuslik pakett. Lubadus hõlmas kahte võimalikku makromajandusliku finantsabi tehingut, kumbki summas 46 miljonit eurot. Esimene osa rakendati edukalt 2009./2010. aastal. Teise osa jaoks võttis komisjon 13. jaanuaril 2011 vastu ettepaneku anda Gruusiale täiendavat makromajanduslikku finantsabi. Euroopa Parlamendi täiskogu hääletas ettepaneku üle 10. mail 2011 ja võttis vastu seadusandliku resolutsiooni koos muudatusettepanekutega, millega komisjon nõustus täiel määral ja mis viidi teksti sisse. Nende muudatusettepanekute eesmärk oli eelkõige võtta arvesse komiteemenetlust käsitleva uue määruse[1] jõustumist 2011. aasta märtsis. Komisjon tunnistab, et algset ettepanekut oli vaja muuta tulenevalt komiteemenetlust käsitlevast uuest määrusest, ning ta toetab Euroopa Parlamendi arvamust, et makromajandusliku finantsabi paketti hõlmava vastastikuse mõistmise memorandumi vastuvõtmisel tuleks kasutada pigem nõuandemenetlust kui nõukogu soovitatud kontrollimenetlust. 15. detsembril 2011 jõudis alaliste esindajate komitee kvalifitseeritud häälteenamusega ühisele seisukohale, milles on märgitud, et finantsabi paketti hõlmav vastastikuse mõistmise memorandum tuleb vastu võtta kontrollimenetlusega. Seda arvamust kinnitati nõukogus 23. jaanuaril 2012 vastu võetud poliitilises kokkuleppes. Rahandusnõunike töörühma varasematel aruteludel toetas komisjon vastastikuse mõistmise memorandumi vastuvõtmist nõuandemenetluse teel ning oli nõus eesistuja kompromisslahendusega. Kõnealuse lahendusega oli ette nähtud, et üldjuhul kasutatakse kontrollimenetlust, aga nõuandemenetlus oleks lubatud, võttes aluseks komiteemenetlust käsitleva määruse artikli 2 lõike 3 teise lause, mille kohaselt võib nõuandemenetlust nõuetekohaselt põhjendatud asjaoludel kohaldada rakendusaktide vastuvõtmise suhtes juhul, kui kontrollimenetlus on põhimõtteliselt kohaldatav. Kompromisstekstis väideti, et kuna kavandatud makromajanduslik finantsabi oli i) 2009. aastal heakskiidetud tehingu järelmeede ja ii) maksimumsumma oli tagasihoidlik (46 miljonit eurot), oli alust kohaldada nõuandemenetlust. Eesistujal ei õnnestunud üksmeelt saavutada ja kompromisslahendust ei võetud vastu. Komisjon tunneb muret selle pärast, millist mõju avaldavad teise lugemisega seotud viivitused kavandatava abi andmisele. On oluline, et kavandatav makromajanduslik finantsabi Gruusiale kiidetakse heaks võimalikult kiiresti. Umbes aasta on möödunud ajast, mil komisjon võttis 2011. aasta jaanuaris vastu kõnealuse ettepaneku, ning komisjoni arvates on viivitus kahetsusväärne, arvestades et kaks kaasseadusandjat nõustuvad sisuliselt ettepanekuga, mis, nagu juba öeldud, tuleneb 2008. aastal antud lubadusest. Komisjoni arvates on oluline leida kiire lahendus küsimuses, kas kohaldada vastastikuse mõistmise memorandumi vastuvõtmisel nõuande- või kontrollimenetlust. Ka tuleb märkida, et kui Gruusiat käsitleva ettepanekuga seotud küsimust ei lahendata, on oht, et see takistab makromajanduslikku finantsabi käsitleva mis tahes tulevase ettepaneku vastuvõtmist. Seda stsenaariumi tuleb vältida, eriti arvestades, et maailma finantskeskkonna halvenemine ning araabia kevade mõju ELi lõunanaabrusele võib tähendada, et ELile esitatakse uusi taotlusi täiendava makromajandusliku finantsabi saamiseks. 3.2. Nõukogu seisukoha vastuvõtmise etapis saavutatud kokkulepe Alates Euroopa Parlamendi esimese lugemise seisukoha vastuvõtmisest ei ole nõukogu ja Euroopa Parlamendi institutsioonidevahelised arutelud andnud tulemusi. Euroopa Parlament eelistab tungivalt nõuandemenetluse kasutamist vastastikuse mõistmise memorandumi vastuvõtmiseks, samal ajal kui nõukogu arvab, et komiteemenetlust käsitleva uue määruse kohaselt tuleks kasutada kontrollimenetlust. Ametlikel kohtumistel ei ole selles küsimuses kompromissini jõutud. 4. Järeldus Komisjon toetab seisukohta, et vastastikuse mõistmise memorandumi vastuvõtmiseks tuleks kasutada nõuandemenetlust. Seepärast ei nõustu ta nõukogu 10. mail 2012. aastal vastu võetud ühise seisukohaga. Nagu eespool mainiti, leiab komisjon siiski, et on vaja leida kiire lahendus ning ta on valmis aitama kaasa, et kaks kaasseadusandjat jõuaksid selles küsimuses varajasele kompromissile. [1] Euroopa Parlamendi ja nõukogu määrus (EL) nr 182/2011, 16. veebruar 2011.